ፕሪምየር ሊግ 4ኛ ሳምንት | የሶከር ኢትዮጵያ የሳምንቱ ምርጥ 11
* ፡ 4-4-3በክረምቱ የዝውውር መስኮት ከከፍተኛ ሊጉ አርባምንጭ ከተማ በሶስተኛ ተመራጭ ግብጠባቂነት ጅማን የተቀላበለው ሰዒድ በወረቀት ጉዳዮች እና በጉዳት ምክንያት ሌሎች ግብ ጠባቂዎች አለመኖራቸውን ተከትሎ በሊጉ ቡድኑ ያደረጋቸው አራት ጨዋታዎች ላይ መሰለፍ ችሏል። ግብጠባቂው የተሰጠውን እድልም በጥሩ ሁኔታ እየተጠቀመበት ይገኛል። ጅማ ከሜዳው ውጪ ከወልዋሎ ጋር ባደረገው ጨዋታ ያለ ጎል አቻ ሲለያይ ድንቅ አቋሙን በማሳየትም ቡድኑን ታድጓል።ስሑል ሽረ በፍፁም መከላከል ከቅዱስ ጊዮርጊስ ያለግብ በተለያየበት ጨዋታ የቡድኑ የመከላከል አደረጃጀትን በመምራት እንዲሁም በአንድ ለአንድ ግንኙነት ሆነ ወሳኝ የማጥቃት ሂደቶችን በማቋረጥ ረገድ ለቡድኑ ከፍተኛ ሚናን ተወጥቷል። ተጫዋቹ ከቅዱስ ጊዮርጊስ ጋር በተደረገው ጨዋታ በመሐል ተከላካይነት ቢሰለፍም በሳምንቱ ምርጥ ቡድናችን ውስጥ በቀኝ መስመር ተከላካይነት አካተነዋል።መቐለዎች የሲዳማ ቡናን በሜዳው ያለመሸነፍ ጉዞን በገታበት ጨዋታ ዳግም ወደ መጀመሪያ ተመራጭነት የተመለሰው አሌክስ ተሰማ በተለይም በሁለተኛው አጋማሽ መሪነቱን ማስጠበቅ ላይ ያተኮረውን ቡድን ከኋላ በመምራት ፈጣኖቹ የሲዳማ ቡና አጥቂዎችን እንቅስቃሴ በመግታት ረገድ እጅግ የተዋጣለት ነበር።ፋሲል በሜዳው ሀዲያ ሆሳዕናን በረታበት ጨዋታ ዋንኛ አጣማሪው ያሬድ ባየህ ባልነበረበት ያለ ቦታው ከተሰለፈው ሰዒድ ሁሴን ጋር ጥሩ ጥምረት በመፍጠር በተለይ በመጀመሪያው አጋማሽ የሆሳዕናዎችን ጥቃት በማክሸፍም ሆነ የቡድኑን የተከላካይ ስፍራ በመምራት ረገድ ውጤታማ ነበር።በሂደት ወደ የመጀመርያ 11 ቦታውን ያስጠበቀው ኃይለሚካኤል በተቃራኒው መስመር በማጥቃቱ ላይ የሚያተኩረው ጌቱ ኃ/ማርያም ይበልጥ በነፃነት እንዲያጠቃ በመፍቀድ ከተቀሩት ሁለት የመሀል ተከላካዮች በቅርበት እገዛ በመስጠት ውጤታማ ነበር።ሽረ ወሳኝ ተጫዋቾች ሳይዝ ከቅዱስ ጊዮርጊስ አንድ ነጥብ ባገኘበት ጨዋታ ለተከላካዮች እጅጉን ቀርቦ ሲያስፈልግም እንደ ሶስተኛ የመሐል ተከላካይ በመሆን ቡድኑ ለተከተለው የመከላከል አቀራረብ ተለዋዋጭ ሚናን በመወጣት ጥሩ ግልጋሎት አበርክቷል።በክረምቱ ባህርዳር ከተማን ከተቀላቀለ ወዲህ በመስመሮች ላይ ብቻ የተንጠለጠለ ለነበረው የባህርዳር ከተማ ሌላ የማጥቃት አማራጭን እየሰጠ ይገኛል። መሐል ለመሐል ለሚደረጉ የማጥቃት እንቅስቃሴዎች ጥሩ የኳስ አቅርቦት አማራጭ ከመሆን በዘለለ በዚህ ሳምንትም ሁለት ግቦችን ማስቆጠር ችሏል። ለሁለኛ ጊዜም የሶከር ኢትዮጵያ ምርጥ ቡድን ውስጥ መካተት ችሏል።ከሳጥን ውጭ በቀጥታ አክርሮ በመምታት አዳማ ላይ ካስቆጠራት ግሩም ግብ በተጨማሪ በባዬ ገዛኸኝ ፍጥነት ላይ ለተመሠረተው የወላይታ ድቻ የማጥቃት እንቅስቃሴ ኳሶችን ከተከላካዮች እየተቀበለ በማድረስ በኩል በጣም ውጤታማ ነበር። ድቻን በተቀላቀለበት የመጀመሪያ ዓመቱ በሊጉ ጥሩ ጅማሮን እያደረገ የሚገኘው አማካዩ በጉዳት በርካታ አማካዮቹን በጨዋታው ላይ ያላሰለፈው ቡድን ዋነኛ ተጫዋች ነበር።ከፍ ባለ የራስ መተማመን ስሜት የሚንቀሳቀሰው እንደለ ኢትዮጵያ ቡና ሀዋሳን ሲረታ አንድ በፍፁም ቅጣት ምት እንዲሁም ሁለቱ በጨዋታ እንቅስቃሴ ያስቆጠራቸው ግቦች በ4 ግቦች ከፋሲሉ ሙጂብ ቃሲም ጋር የኮከብ ግብ አስቆጣሪነቱን ሰንጠረዡን እንዲመራ አስችሎታል። ከሌሎች ጊዜያት በተሻለ ከቡድኑ እንቅስቃሴ ጋር እየተዋሀደ መሆኑንም አሳይቷል።ከአማካዩ ፍፁም ዓለሙ ጋር ጥሩ ተግባባቶን የፈጠረው ግዙፉ ማሊያዊ አጥቂ ማማዱ ሲዴቤ ድሬዳዋን ሲረቱ ሁለት ግቦችን በማስቆጠር አንድ ኳስ ማመቻቸት ችሏል። ቡድኑ በመስመርም ሆነ መሐል ለመሀል ጥቃት እንዲሰነዝር የአጥቂው የቦታ አያያዝ እና ያለኳስ እንቅስቃሴ ወሳኝ ሚና እየተጫወተ ይገኛል።መቐለ ወደ ሀዋሳ አቅንቶ ድል ሲቀናው የዐምናው የሊጉ ከፍተኛ ግብ አስቆጣሪ አማኑኤል እንደሌሎች ጊዜያት ሁሉ ልዩነት ፈጣሪ ነበር። በጨዋታው ውስን የግብ አጋጣሚ ላገኙት መቐለዎች አንድ ግብ ከማስቆጠሩም አልፎ ሌላኛው የቡድን አጋሩ ያሬድ ከበደ ላስቆጠራት ግብ በማመቻቸትም ለቡድኑ ወሳኝ ሦስት ነጥብ አስገኝቷል።በሳምንቱ የሶከር ኢትዮጵያ ቡድን ውስጥ ሊካተቱ ከሚገባቸው ተጫዋቾች መካከል ምንም እንኳ አንድ በጨዋታ፣ አንድ በፍ/ቅ/ም ጎል ቢያስናግድም ጥሩ ጥሩ የጎል አጋጣሚዎችን ሲያመክን የተስዋለው የወላይታ ድቻው  ግብ ጠባቂነት የሚጠቀስ ነው።ለምርጫ አስቸጋሪ በነበረውና በርካታ ተጫዋቾች ጥሩ አቋም ባሳዩበት የተከላካይ ሥፍራ ላይ ቡድኖቻቸው ከሜዳ ውጪ ጎል ሳይቆጠርባቸው እንዲመለሱ ወሳኝ ሚና የተወጡት የሰበታ ከተማው ዩጋንዳዊ ተከላካይ  እና የጅማ አባ ጅፋሩ  በተጠባባቂነት ተካተዋል።አማካይ ሥፍራ ላይ ምንም እንኳ ቡድኑ ሽንፈት ቢያስተናግድም በእረፍት ሰዓት ተቀይሮ በመግባት ጥሩ የተንቀሳቀሰው  ሲካተት በመስመር በኩል ጥሩ ጊዜ ያሳለፉትና ቡድኖቻቸው የዓመቱን የመጀመርያ ድል እንዲያሳካ የረዱት የሰበታው  እና የኢትዮጵያ ቡናው  ተካተዋል።አጥቂ ስፍራ በተከታታይ ጨዋታዎች ጥሩ አቋም እያሳየ የመጣውና በሳምንቱ ሁለት ጎሎች ያስቆጠረው የአዳማ ከተማው በተጠባባቂዎች ከተካተቱት መሐል ነው።